OpenLLM-France/wikimedia huggingface dataset:
# Bosc Estatal de Coma de l'Egua

El Bosc Estatal de Coma de l'Egua (en francès Forêt Domaniale de Coume de Lègue) és un bosc de 19400 ha d'extensió del terme comunal de Caudiers de Conflent, a la comarca d'aquest nom, a la Catalunya del Nord.
Està situat al sud del terme de Caudiers de Conflent, a la vall alta del Rec de Caudiers.
El bosc està sotmès a una explotació gestionada per l'Office National des Forêts (ONF); la propietat del bosc és de l'estat francès, ja que procedeix d'antigues propietats reials esteses al llarg del Camí Ramader. Té el codi d'identificació de l'ONF F16289M. En el terme de Caudiers de Conflent hi ha també part del Bosc Estatal del Camí Ramader i el Bosc Comunal de Caudiers de Conflent.

## Referències

* ↑ El Bosc Estatal de Coma de l'Egua en els ortofotomapes de l'IGN
* ↑ Office national des forêts

## Bibliografia

* Becat, Joan. «36 - Caudiers de Conflent». A: Atles toponímic de Catalunya Nord. II. Montoriol-el Voló. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Ponsich, Pere; Lloret, Teresa; Gual, Raimon. «Caudiers de Conflent». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.
# Mega Top 50

El Mega Top 50 és un classificació setmanal holandès i un programa de ràdio que s'emet pel canal públic 3FM. El primer antecedent del hit parade fou anomenat Hilversum 3 Top 30. Des de maig 1969 Joost den Draaijer presentava el programa. Després de 2 anys Felix Meurders, el nou presentador, canvià el nom en Daverende Dertig. Al juny de 1974 el Nationale Hitparade fou emès al canal Hilversum 3. La llista actual Mega Top 50 se initià en 1993. En l'actualitat la composició de la llista es basa en xifres de vendes, airplay, streaming i recerca. El compilador és SoundAware. Des de agost 2018 Olivier Bakker presenta el programa.

## Llibres

| Any | Títol | Autor(s) | Descripció del contingut | ISBN |
| 2004 | Mega Charts Jubileumeditie | Ed Hoogeveen | Edició d'aniversari sobre els primers deu anys de Mega Charts (en neerlandès) | ISBN 9789021540207 |
| 2013 | Mega Top 50 presenteert: 50 Jaar Hitparade | Bart Arens, Edgar Kruize, Ed Adams | La història completa de la llista pública de 1963 a 2014 (en neerlandès) | ISBN 9789000331000 |

## CD-ROM

| Any | Títol | Editor | Descripció del contingut | ISBN |
| 2006 | Mega Hitparade 1946-2006 | Softmachine Publishing Int. | Llistes completes dels éxitos en les llistes musicals holandeses dels anys 1946-2006 | ISBN 90-76725-15-2 |

## Referències

* ↑ «De Mega Top 50 wordt de Mega Top 30!» (en holandès). Avrotros, 02-09-2019. [Consulta: 1r juny 2022].
# Megabazos (almirall)

Megabazos (Μεγβάζος) o Megabizos (Megabyzos, Μεγάβυζος) fill de Megabates, fou un dels comandants de la flota de Xerxes I de Pèrsia. Diodor de Sicília l'esmenta com a Megabafes. Fou probablement el Megabazos que, en temps de la revolta d'Inaros a Egipte, i l'expedició atenenca a aquest país, fou enviat per Artaxerxes I de Pèrsia al Peloponès per subornar als espartans per envair Àtica, missió en la que va fallar.
# Masao Uchibori

Masao Uchibori (内堀 雅雄, Uchibori Masao) és un polític i buròcrata japonés, actual governador de la prefectura de Fukushima des del 12 de novembre de 2014. Anteriorment va esser vicegovernador d'en Yūhei Satō, governador de Fukushima entre 2006 i 2014 que va decidir no tornar-se a presentar a les eleccions. Com a governador de Fukushima, moltes de les seues polítiques s'han vist enfocades en la recuperació de la prefectura després del terratrèmol i tsunami del Japó del 2011 i de l'accident nuclear de Fukushima I, els quals van afectar molt a la prefectura. Actualment, a data de 2020, Uchibori està a la segona legislatura del seu mandat com a governador.

## Vegeu també

* Llista de governadors prefecturals del Japó

## Referències

* ↑ https://www.pref.fukushima.lg.jp/site/portal-english/en05-01-02.html
* ↑ Fukushima elects new governor in first election since 2011 disasters, The Japan Times, October 27, 2014.
* ↑ Former Fukushima vice-governor Masao Uchibori wins gubernatorial race The Strait Times, October 26, 2014.
* ↑ https://www.japantimes.co.jp/news/2018/10/29/national/politics-diplomacy/incumbent-gov-masao-uchibori-beats-three-rivals-fukushima-gubernatorial-race/
# Maria Antonieta

«Maria Antonieta» té aquests significats:
* Maria Antonieta d'Àustria (1755 – 1793), Arxiduquessa d'Àustria i Reina de França.
* Maria Antonieta (pel·lícula de 1938), protagonitzada per Norma Shearer
* Maria Antonieta (pel·lícula de 2006), escrita i dirigida per Sofia Coppola i protagonitzada per Kirsten Dunst
# Maria Anna de Saxònia (gran duquessa de Toscana)

Maria Anna de Saxònia, gran duquessa de Toscana (Dresden 1799 - Pisa 1835) va ser princesa de Saxònia amb el tractament d'altesa reial que contragué matrimoni amb el gran duc Leopold II de Toscana.
Nascuda el 15 de novembre de 1799 a Dresden, la capital de l'antic Regne de Saxònia, essent filla del príncep Maximilià de Saxònia i de la princesa Carolina de Borbó-Parma. Maria Anna era neta per via paterna del rei Frederic Cristià I de Saxònia i de la princesa Maria Antònia de Baviera; mentre que per via materna ho era del duc Ferran I de Parma i de l'arxiduquessa Maria Amèlia d'Àustria.
El dia 16 de novembre de 1817 a Florència amb el gran duc Leopold II de Toscana, fill del gran duc Ferran III de Toscana i de la princesa Lluïsa de Borbó-Dues Sicílies. La parella s'instal·là a Florència i tingueren quatre fills:
A la mort de Maria Anna, l'any 1835, a Pisa, a l'edat de trenta-sis anys, Leopold contragué matrimoni amb la princesa Antonieta de Borbó-Dues Sicílies.
# Maria Antonelli

Maria Elisa Mendes Ticon Antonelli (25 de febrer de 1984, Resende, Brasil) és una jugadora de vòlei platja femení de Brasil.

## Referències

* ↑ «Maria Antonelli profile». Beach Volleyball Database. [Consulta: 25 setembre 2013].
* ↑ «Maria Antonelli profile». Volleyball Magazine. Arxivat de l'original el 28 de setembre 2013. [Consulta: 25 setembre 2013].

## Enllaços externs

* Perfil de Maria Antonelli
# Marcel Rasquin

Marcel Rasquin és un productor i director de cinema veneçolà. El 2010 va dirigir la pel·lícula Hermano. La pel·lícula va guanyar el Jordi d'Or al 32è Festival Internacional de Cinema de Moscou, el premi del públic i al millor director a la XVII Mostra de Cinema Llatinoamericà de Catalunya i va ser seleccionada com a entrada veneçolana per al Oscar a la millor pel·lícula de parla no anglesa als Premis Oscar de 2010, però finalment no fou nominada. Rasquin manté una relació amb l'actriu veneçolana Prakriti Maduro.

## Filmografia

* Happy ending (2004, curtmetratge)
* Como se mata uno (2008, curtmetratge)
* Hermano (2010)
* Así me desconecto (2011, curtmetratge)
* Abous Argenis (2013)

## Referències

* ↑ What to Watch This Hispanic Heritage Month, sundance.org
* ↑ Conclou la Mostra de Cinema Llatinoamericà de Lleida amb l'obra "El atentado" premiada com a millor pel·lícula, ccma.cat, 16 d'abril de 2011
* ↑ «Còpia arxivada». Venezuelan Embassy to the U.S.. Arxivat de l'original el 2010-09-26. [Consulta: 5 febrer 2022].
* ↑ «9 Foreign Language Films Continue to Oscar Race». oscars.org. [Consulta: 19 gener 2011].
* ↑ «Los crímenes más sonados de Prakriti & Marcel - Entretenimiento - Estampas». www.estampas.com. [Consulta: 19 novembre 2016].
# Maria Röhl

Maria Christina Röhl (Estocolm, 26 de juliol de 1801 - ibídem, 5 de juliol de 1875) fou una retratista sueca. Va fer retrats d'una gran quantitat de personalitats sueques famoses de la primera meitat del segle xix. Les seves pintures s'exhibeixen al Museu Nacional d'Estocolm. La Biblioteca Nacional de Suècia posseeix una col·lecció de 1800 retrats de la seva autoria. Va ser membre de la Reial Acadèmia Sueca de les Arts en 1843 i retratista oficial de la cort reial.

## Biografia

Maria Röhl va néixer en 1801 a Estocolm, filla de l'agent comercial Jacob Röhl i Maria Christina Röhl (cognom de soltera Kerrman), una família acomodada. No obstant això, va acabar en la pobresa després de la mort dels seus pares en 1822. Després dels seus plans inicials de convertir-se en institutriu, va rebre una educació en dibuix pel professor i gravador Christian Forsell, encara que ja havia rebut classes d'art de part del pintor Alexander Hambré, qui li ensenyaria a fer retrats realistes i ràpids en llapis i guix.
Va començar dibuixant els seus amics de la família Forsell, amb els qui vivia, i aviat es va tornar popular en l'alta societat el fet de ser retratat per mamsell Röhl. Gràcies a això Maria Röhl va ser capaç de mantenir-se com a artista. Solia ser contractada per aquells que no podien permetre's una pintura a l'oli, i va retratar a un gran nombre de famosos de l'època, fossin aristòcrates o actors. També va treballar l'oli, però la majoria dels seus treballs són al llapis o al guix.
En 1843, Maria Röhl va ser nomenada retratista de la cort, i entre els anys 1843 i 1846 va estudiar a París, a l'estudi de León Cogniet i en l'Acadèmia de les Belles Arts de França. Després del seu retorn, va establir el seu propi estudi en Brunkebergstorg, Estocolm. Al final de la seva vida l'art de la fotografia es va convertir en un dur rival per als seus retrats. Va morir a la capital sueca, en 1875.

## Galeria

* Anada Cardon, 1857.
* Esaias Tegnér (poeta suec), 1829.
* Malla Silfverstolpe, 1843.
* Carl Gustaf von Brinkman, 1835.
* Carl Adolph Agardh, 1853.
* Johan Jolin, 1847.
* Vendela Hebbe, 1842.
* Carl Peter Mazer en el seu estudi, 1835.
* Bengt Magnus Bolméer.

## Vegeu també

* Lea Ahlborn
* Museu Nacional d'Estocolm

## Referències

* ↑ Fitxa de Maria Röhl al Museu Nacional d'Estocolm
* ↑ Gaze, Delia. Dictionary of Women Artists: Artists, J-Z (en anglès). Londres i Chicago: Fitzroy Dearborn Publishers, 1997, p. 112. ISBN 1-884964-21-4.

## Enllaços externs

* Österberg, Carin et al., Svenska kvinnor: föregångare, nyskapare (Dones sueques: predecessores, pioneres) Lund: Signum 1990. (ISBN 91-87896-03-6)
* Nordisk familjebok / Uggleupplagan. 24. Ryssläder - Sekretär / (suec)
* Svenskt konstnärslexikon (Diccionari d'Art Suec) Allhems Förlag, Malmö (1952)
# Metavoltaïta

La metavoltaïta, metavoltina o mausita és un mineral de la classe dels sulfats. El seu nom prové del grec μετά = "amb" i voltaïta, en al·lusió al'associació del mineral amb la voltaïta. En aquest mineral es dona una combinació única entre elements. Pertany al petit grup de minerals sulfats ferrico-ferrosos que també conté la bílinita, copiapita, römerita (minerals purs de ferro), la pertlikita i la voltaïta.

## Classificació

Segons la classificació de Nickel-Strunz, la metavoltaïta pertany a «07.DF - Sulfats (selenats, etc.) amb anions addicionals, amb H₂O, amb cations de mida mitjana i grans» juntament amb els següents minerals: uklonskovita, caïnita, natrocalcita, metasideronatrita, sideronatrita, despujolsita, fleischerita, schaurteïta, mallestigita, slavikita, vlodavetsita, peretaïta, lannonita, gordaïta, clairita, arzrunita, elyita, yecoraïta, riomarinaïta, dukeïta i xocolatlita.

## Característiques

La metavoltaïta és un sulfat de fórmula química Na₆K₂FeFe₆(SO₄)₁₂O₂·18H₂O. Cristal·litza en el sistema trigonal. La seva duresa a l'escala de Mohs és 2,5. És soluble parcialment en aigua. En àcids diluïts es descompon parcialment.

## Formació i jaciments

Es forma en exhalacions volcàniques i en fumaroles com a producte de sublimació. També com a producte típic de l'alteració de la pirita en climes àrids; es pot formar també com a producte d'una activitat minera. S'ha descrit en diverses localitats de tots els continents exceptuant l'Àfrica i l'Antàrtida. Als territoris de parla catalana ha estat descrita a les mines d'Alum de La Vilella Alta (Priorat).

## Referències

* ↑ «Metavoltine» (en anglès). Mindat. [Consulta: 7 novembre 2015].
* ↑ «Metavoltine from Alum mines, La Vilella Alta, Priorat, Tarragona, Catalonia, Spain». Mindat. [Consulta: 25 gener 2024].
# Metaxmeste

Metaxmeste és un gènere d'arnes de la família Crambidae.

## Taxonomia

* Metaxmeste cinerealis (Della Beffa, 1942)
* Metaxmeste elbursana (Amsel, 1961)
* Metaxmeste nubicola Munroe, 1954
* Metaxmeste phrygialis (Hübner, 1796)
* Metaxmeste schrankiana (Hochenwarth, 1785)
* Metaxmeste sericatalis (Herrich-Schäffer, 1848)
* Metaxmeste staudingeri (Christoph, 1873)

## Referències

* ↑ «GlobIZ search». Global Information System on Pyraloidea. [Consulta: 13 juliol 2019].
# Metaxà

Metaxà (grec: μεταξά) és una beguda alcohòlica grega inventada per Spiros Metaxàs el 1888. Es produeix a partir d'una barreja de brandi i vi produït de les varietats de raïm Savatiano, Sultanina i Korinthaki. D'aquesta barreja, es destil·la un brandi d'entre 82 i 86 graus, depenent dels procediments i de les característiques dels vins utilitzats. Aquest brandi madura durant uns anys i després es filtra amb una combinació d'herbes, la barreja exacta de les quals només coneixen unes poques persones. A continuació també s'hi barreja amb un moscat anyenc de les illes gregues de Samos i Lemnos, i continua madurant en bótes fins a finalitzar el procés i obtenir la qualitat desitjada.

## Història

Spiros Metaxàs va anar a viure al Pireu el 1880 i va comprar uns terrenys amb vinyes al sud de l'Àtica, on va combinar diferents vins i va destil·lar el seu primer brandi de manera tradicional. La producció comercial, sota el seu nom, va començar a una fàbrica pròpia el 1888, i entre els seus primers clients havia el rei Jordi I de Grècia i altres persones de l'alta societat grega, sèrbia, russa i etiòpica. Va tenir tant èxit que el 1900 va obrir la segona fàbrica i, cinc anys més tard, el sultà Abdul Hamid II de l'Imperi Otomà es va aficionar al Metaxà.

## Referències

* 1 2 3 4 5 6 7 8 Milona, Marianthi. Culinaria Grecia (en castellà). Barcelona: Ullmann & Könemann, 2007, p.22. ISBN 3-8331-1051-1.
* ↑ The History of Metaxa greekproducts.com (anglès) [Consulta:18 juny 2010]
# Mario Beut Padrós

Mario Beut Padrós (Arenys de Mar, 5 de maig de 1933 - Barcelona, 6 d'agost de 2022) fou un periodista, locutor, presentador i actor de doblatge català, fill dels cantants i actors Mariano Beut Martínez i Carme Padrós.

## Biografia

Després d'estudiar Dret, inicià la seva carrera radiofònica passant per nombroses cadenes, com ara Ràdio Miramar, Ràdio Barcelona, la Cadena SER i la COPE, on va seguir en actiu el 2008. Paral·lelament, va desenvolupar una trajectòria professional com a actor de doblatge, prestant la seva veu a actors com Jean-Paul Belmondo i Sidney Poitier.
Quant a la seva tasca en televisió, va ser un dels pioners a assolir una gran popularitat, sobretot durant la dècada del 1960, presentant tota mena d'espais culturals, d'entreteniment o concursos.
El 1958 se li va atorgar el Premi Ondas com a millor actor per la seva feina a Ràdio Barcelona, i el 1960 el de millor locutor.

## Trajectòria televisiva

* Ayer noticia, hoy dinero (1961)
* Busque su pareja (1964)
* Tarjeta de visita (1964)
* La unión hace la fuerza (1964)
* Sonría, por favor (1964-1965)
* Verbena (1965)
* La palabra más larga (1966)
* Club mediodía (1967)
* Clan familiar (1968)
* La mar, ese mundo maravilloso (1968)
* Visto y oído (1972)
* Conocemos España (1978)

## Referències

* ↑ 324cat. «Mor el periodista Mario Beut als 89 anys, una veu lligada a la ràdio i al doblatge», 07-08-2022. [Consulta: 9 agost 2022].
* ↑ «Falleció en nuestra ciudad, tras larga enfermedad...». Hoja oficial de la provincia de Barcelona, 13-08-1973, pàg. 25.
# Mesocapromys nanus

Mesocapromys nanus és una espècie de mamífer rosegador histricomorf de la família dels capròmids. És endèmica de Cuba, on es troba només al Pantà de Zapata.
# Metallica: Through the Never

Metallica: Through the Never és una pel·lícula sobre el grup estatunidenc Metallica. Comparteix nom amb la cançó Through The Never. Està dirigida per Nimród Antal i distribuïda per Picturehouse Filmed Entertainment en format IMAX.

## Argument

En Trip (Dane DeHaan) és un jove roadie de Metallica, és enviat a una operació urgent durant el xou de la banda, però el que semblava una simple assignació es converteix en una aventura surrealista.

## Antecedents

El 7 de maig del 2012 la pàgina oficial de Metallica s'actualitzà donant la primera notícia d'alguna cosa que ja s'havia comentat, anunciant que tindrien la seva pròpia pel·lícula dirigida per Nimród Antal. El 22 de maig van anunciar xous al Canadà i també que allà s'hi gravarien parts de la pel·lícula.
El 23 d'agost del 2012 Metallica un cop més actualitzà el seu lloc web anunciant que farien un xou el 27 d'agost, dient que seria l'últim xou en què gravarien la pel·lícula, convidant-hi els fanàtics a comprar entrades per ser part de la pel·lícula.
El 15 de gener el grup va anunciar que la data d'estrena de la pel·lícula seria el 9 d'agost del 2013, mesos després van llançar la notícia que la pel·lícula s'estrenaria en IMAX i també informaren que seria estrenada primer en IMAX 3D a Amèrica del Nord el 27 de setembre i el 4 d'octubre als altres països.

## Enllaços externs

* Metallica: Through the Never - Lloc web oficial
# Miguel White

Miguel White (Legazpi, 9 d'octubre de 1909 - 30 d'agost de 1942) va ser un atleta filipí, especialista en curses de tanques, que va competir durant la dècada de 1930.
El 1936 va prendre part en els Jocs Olímpics d'Estiu de Berlín, on va disputar dues proves del programa d'atletisme. En els 400 metres tanques va guanyar la medalla de bronze, en acabar rere l'estatunidenc Glenn Hardin i el canadenc John Loaring, mentre en els 110 metres tanques quedà eliminat en sèries. En el seu palmarès també destaquen dues medalla als Jocs de l'Extrem Orient, de bronze el 1930 i d'or el 1934.
Després dels Jocs Olímpics de 1936 es va unir a l'exèrcit filipí. Va morir en una acció militar durant la invasió japonesa de les Filipines, a la Segona Guerra Mundial.

## Millors marques

* 400 metres tanques. 52.8" (1936)

## Referències

* 1 2 3 4 «Olympedia – Miguel White». [Consulta: 23 abril 2022].
* ↑ «Olympedia – Olympians Who Were Killed or Missing in Action or Died as a Result of War». [Consulta: 23 abril 2022].
* ↑ Fitxa a trackfield.brinkster.net
# Mijares

Mijares és un municipi de la província d'Àvila, a la comunitat autònoma de Castella i Lleó. El 2020 tenia 694 habitants.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 13 agost 2021].
# Mazatlán (municipi)

Mazatlán és un municipi de l'estat de Sinaloa. Mazatlán és el cap de municipi i principal centre de població d'aquesta municipalitat. Aquest municipi és a la part sud de l'estat de Sinaloa. Limita al nord amb els municipis de San Ignacio, al sud amb Rosario, a l'oest amb Oceà Pacífic i a l'est amb Durango.

## Vegeu també

* Municipis de Sinaloa

## Referències

* ↑ Monografia municipal de Mazatlán Arxivat 2017-06-01 a Wayback Machine.INAFED, 2015. (castellà)
# Menjamel gorjanegre

El menjamel gorjanegre (Caligavis subfrenata) és una espècie d'ocell de la família dels melifàgids (Meliphagidae) que habita els boscos de les muntanyes de Nova Guinea.

## Referències

* ↑ «Menjamel gorjanegre». Cercaterm. TERMCAT, Centre de Terminologia. Rev. 22/04/2022(català)
# Menjamel imitador

El menjamel imitador (Microptilotis analogus) és un ocell de la família dels melifàgids (Meliphagidae).

## Hàbitat i distribució

Habita els boscos de Waigeo, Batanta i Misool (illes Raja Ampat), Nova Guinea, i Yapen.

## Referències

* ↑ «Menjamel imitador». Cercaterm. TERMCAT, Centre de Terminologia. Rev. 22/04/2022(català)
# Ministeri d'Afers Socials i Ocupació dels Països Baixos

Ministeri d'Afers Socials i Ocupació dels Països Baixos (neerlandès: Ministerie van Sociale Zaken en Werkgelegenheid) és responsable d'Afers Socials, Ocupació, relacions entre empreses i empleats, la Seguretat social, els Sindicats i Emancipació. El Ministeri va ser creat en 1918 com el «Ministeri de Treball» i va tenir diversos canvis de nom abans de convertir-se en el Ministeri d'Afers Socials i Ocupació el 1981. El Ministeri està encapçalat pel Ministre d'Afers Socials i Ocupació, actualment Lodewijk Asscher del Partit del Treball.
El ministeri és responsable de cinc camps de la política:
* L'ocupació i el mercat laboral
* Seguretat Social
* Política dels ingressos i del salari mínim
* Les relacions entre empleadors i empleats
* Seguretat i salut laboral

## Centres de mobilitat

A partir de 2006, el Ministeri va establir una xarxa de centres de mobilitat la funció de la qual és coordinar les múltiples empreses de qualsevol sector d'activitat determinat per facilitar el moviment dels treballadors entre empreses. Això és vist com una alternativa a l'acomiadament forçós.

## Referències

* ↑ (neerlandès) XV Sociale Zaken en Werkgelegenheid, Rijksoverheid, 18 de setembre de 2012

## Enllaços externs

* Ministeri d'Afers Socials i Ocupació dels Països Baixos (Rijksoverheid) (neerlandès)
# Ministeri d'Agricultura de Letònia

El Ministeri d'Agricultura de Letònia (en letó:Latvijas Republikas Zemkopības ministrija) és una institució estatal de la República de Letònia que coordina la política a l'agricultura, la silvicultura i la pesca. El ministeri està presidit en l'àmbit polític pel ministre d'agricultura actualment Jānis Dūklavs del segon Gabinet Straujuma.

## Activitats

* Subvencions públiques per al desenvolupament agrícola;
* programa d'implantació de la política forestal;
* programa de la millora en els recursos de les aigües continentals;
* programa especialitzat en cria de bestiar;
* mesures d'intervenció adoptades pel mercat carni i productes lactis;
* monitoratge de composts tòxics (productes per conreus);
* agricultura, supervisió de feina alternativa i fomentar la diversificació no tradicional;
* participació d'organitzacions internacionals
* programa de suport a l'agricultura per la Unió Europea.

## Vegeu també

* Govern de Letònia

## Referències

* Web oficial del Ministeri d'Agricultura de Letònia
# Miguel Ángel Brau Puente

Miguel Ángel Brau (Cartagena, 21 de juny de 1975) és un exfutbolista murcià, que jugava com a defensa central.

## Trajectòria

Format a les categories inferiors del Cartagena FC, en juvenils (92/93) fitxa per l'Albacete Balompié. Després de passar també pel juvenil manxec i pel filial, l'Hellín Deportivo, la temporada 95/96 debuta amb l'Albacete tot jugant quatre partits en primera divisió. A l'any següent, va combinar també l'estada entre el primer equip i l'Hellín, encara que només va saltar al camp una vegada amb l'Albacete, ara en Segona Divisió.
L'estiu de 1997 recala al filial de l'Atlètic de Madrid, amb qui juga 14 partits a la categoria d'argent. La 98/99 la passa entre el Cartagonova i la UD Horadada. A partir de la temporada 99/00 es va fer un lloc al Cartagonova, on va ser titular els tres anys que hi va romandre, a la Segona B. La temporada 02/03 fitxa per la UE Figueres, on compleix dues temporades quelcom irregulars. I a l'estiu del 2004 retorna a la UD Horadada, amb qui disputarà dues campanyes més abans de retirar-se el 2006.